Dark Night of the Scarecrow

Dark Night of the Scarecrow (euskaraz Txorimaloaren Gau Iluna), 1981eko Frank De Felittak zuzendutako beldurrezko film bat da. Larry Drake, Charles Durning, Tonya Crowe, Jocelyn Brando eta Lane Smith aktoreek antzeztu zuten.

 Argumentua 

AEBetako Hegoaldeko landa eremuko herri txiki batean, Bubba Ritter (Larry Drake) gizaseme mentalki desgaitua herritar guztien adarjotzeen jomuga da, baina halere Marylee Williams (Tonya Crowe) neskatoaren lagun egin ta biak elkarrekin jolastu ta denbora pasatuko dute. Herrian neskatoa desagertu delako albistea zabaltzean, Otis Hazelrigg (Charles Durning) postari zitala, Skeeter Norris (Robert F. Lyons) gasolindegiko langilea eta Philby (Claude Earl Jones) eta Harliss Hocker (Lane Smith) nekazariek osatutako talde batek Bubbak neskatoa hil duela uste eta hura bilatzera ekingo diote, Bubba haiengandik ihes egiteko txorimalo batean ezkutatuko da baina taldea topatu eta bertan tiroz erailko dute. Une horretantxe Lyonsek bere autoko irratiz neskatoa bizirik topatu eta bere kaxa aldegin zuelako albistea jaso eta taldea errugabe bat erail dutela jabetuko da. Epaiketa egin eta nola edo hala erailketarengatik inongo zigorrik gabe aske gelditzea lortuko dute. Baina gertaera izugarri hura ia atzean utzi dutela uste dutenean, Txorimalo bat erailketan parte hartu zuten taldekide bakoitzari jazarpena egin eta banan-banan mendeku gisa hiltzen hasiko da.

 Aktoreak 
 Larry Drake: Charles Elliot "Bubba" Ritter
 Charles Durning: Otis P. Hazelrigg
 Robert F. Lyons: Skeeter Norris
 Claude Earl Jones: Philby
 Lane Smith: Harliss Hocker
 Tonya Crowe: Marylee Williams
 Jocelyn Brando: Ritter andrea
 Tom Taylor: D.A. Sam Willock
 Richard McKenzie: Henry epailea
 Ivy Jones: Willams andrea
 James Tartan: Frank Williams (edota Jim Tartan)
 Ed Call: Abokatu defendatzailea
 Alice Nunn: Bunch andrea
 John Steadman: Loomis jauna
 Ivy Bethune: Hocker andrea
 Dennis Robertson: Ray
 Jetta Scelza: Whimberly andrea

 Kanpo estekak 
 IMDBko fitxa irakurgai 

Kategoria:Charles Durningek antzeztutako filmak
Kategoria:Lane Smithek antzeztutako filmak
Kategoria:Ameriketako Estatu Batuetako filmak
Kategoria:Slasher filmak
Kategoria:Mamuei buruzko filmak
Kategoria:Halloweeni buruzko filmak
Kategoria:Exploitation filmak
Kategoria:Hilketei buruzko filmak
Kategoria:Mendekuari buruzko filmak
Kategoria:1980ko hamarkadan girotutako filmak